
Opgave 12 Lav en plakat
Det siges at et billede kan fortælle mere end mange ord. Derfor ses stort set ingen reklamer uden et billede eller en tegning til at fange opmærksomheden.
Opgaven

I denne opgave skal du udvikle en plakat, med et givet budskab til en given målgruppe. Det drejer sig her om at skabe opmærksomhed/oplyse om et sundhedsproblem. Det kan være alkoholisme, fedme, clamydia, brug af kokain og meget andet. Nogle af problemerne er ikke umiddelbart synlige, det gælder nok ikke fedme eller overvægt, men det gør dem ikke mindre væsentlige at bekæmpe.
For at løse opgaven skal AIDA-modellen bruges, ligesom de øvrige kommunikationsmodeller, støj og segmentering, som blev introduceret tidligere, skal anvendes. 
Studer PowerPoints på http://elevweb.holstebrots.dk/htx/komm-it/2007c/filer/Kommunikation/
I forbindelse med opgaven introduceres layoutprogrammer: Publisher/InDesign. Grundlæggende funktioner, herunder valg af format, publikationsdesign, farveskemaer, skrifttypeskemaer. Kendskab til brug af masterside, indsættelse af objekter.
Ovenstående studeres bl.a. i bogen, Kommunikation/IT C. Læs hjemme kapitlerne 5, 7 og 19.
Organisering af arbejdet
Opgaven løses i grupper á 3. Hvert gruppemedlem skal til brug i arbejdsprocessen fremstille mindst 1 skitse og 1 rough. Grupperne skal forsvare (fremlægge) plakaten og fortælle om analyser, overvejelser og beslutninger.

Det er væsentligt, at alle i gruppen kan bruge de anvendte værktøjer. Dette vil blive kontrolleret under arbejdet med plakaten og under fremlæggelsen.

Lærerne bestemmer rækkefølgen af fremlæggelserne. Plakaten afleveres udprintet til læreren i begyndelsen af den første undervisningstime i uge 10. Der gives ikke tid til at arbejde med opgaven i uge 10.

Udlevering af opgaven:


Mandag/tirsdag uge 8

Fremlæggelse af løsningerne:


Uge 10

